CELEX: 32020R0288
Language: hu
Date: 2020-02-28 00:00:00
Title: a Bizottság (EU) 2020/288 Végrehajtási Rendelete (2020. február 28.) az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 311. alkalommal történő módosításáról

2.3.2020   
               
               
                  HU
               
               
                  Az Európai Unió Hivatalos Lapja
               
               
                  L 61/1
               
            
         A BIZOTTSÁG (EU) 2020/288 VÉGREHAJTÁSI RENDELETE
         (2020. február 28.)
         az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 311. alkalommal történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az ISIL-lel (Dáissal) és az al-Kaida szervezetekkel összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (1) bekezdésére,
         mivel:
         
                     (1)
                  
                  
                     A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
                  
               
                     (2)
                  
                  
                     2020. február 23-án az Egyesült Nemzetek Biztonsági Tanácsának szankcióbizottsága úgy határozott, hogy két bejegyzést felvesz az azon személyekre, csoportokra és szervezetekre vonatkozó jegyzékébe, amelyekre vonatkozóan a pénzeszközök és gazdasági erőforrások befagyasztását alkalmazni kell.
                  
               
                     (3)
                  
                  
                     A 881/2002/EK rendelet I. mellékletét ezért ennek megfelelően módosítani kell.
                  
               
                     (4)
                  
                  
                     Az e rendeletben előírt intézkedések hatékonyságának biztosítása érdekében e rendeletnek haladéktalanul hatályba kell lépnie,
                  
               ELFOGADTA EZT A RENDELETET:
         
            1. cikk
            A 881/2002/EK rendelet I. melléklete e rendelet mellékletének megfelelően módosul.
         
         
            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 28-án.
            
               
                  a Bizottság részéről
               
               
                  az elnök nevében,
               
               
                  megbízott főigazgató
               
               
                  a Pénzügyi Stabilitás, a Pénzügyi Szolgáltatások és a Tőkepiaci Unió Főigazgatósága
               
            
         
         
            (1)  HL L 139., 2002.5.29., 9. o.
         
      
      
         
            MELLÉKLET
            A 881/2002/EK rendelet I. mellékletében a „Jogi személyek, csoportok és szervezetek” rész a következő bejegyzésekkel egészül ki:
            
                        1.
                     
                     
                        „Iszlám Állam Nyugat-afrikai Tartomány (ISWAP) (más néven: a) Iraki és Levantei Iszlám Állam – Nyugat-Afrika (ISIL–WA); b) Iraki és Szíriai Iszlám Állam – Nyugat-Afrika (ISIS–WA); c) Iraki és Szíriai Iszlám Állam Nyugat-afrikai Tartomány (ISISWAP); d) Iraki és Levantei Iszlám Állam – Nyugat-Afrika). Egyéb információ: Összeköttetésben áll az Al Qaida in Iraq néven jegyzékbe vett Iraki és Levantei Iszlám Állammal. Abubakar Shekau alapította meg 2015 márciusában. A Jama'atu Ahlis Sunna Lidda'Awati Wal-Jihad (Boko Haram) frakciója. Terrortámadásokat követett el Nigériában. A 7e. cikk e) pontjában meghatározott megjelölés időpontja: 2020.02.23.”
                     
                  
                        2.
                     
                     
                        „Nagy-Szahara Iszlám Állama (ISGS) (más néven: a) Iraki és Szíriai Iszlám Állam – Nagy-Szahara (ISIS–GS); b) Iraki és Szíriai Iszlám Állam – Nagy-Szahara (ISIS–GS); c) Iraki és Levantei Iszlám Állam – Nagy-Szahara (ISIS–GS); d) Nagy Száhel-övezeti Iszlám Állam; e) ISIS a Nagy Száhel-övezetben; f) ISIS a Nagy-Szaharában; g) ISIS az Iszlám Száhelben). Egyéb információ: Adnan Abu Walid al-Sahraoui alapította meg 2015 májusában. Összeköttetésben áll az Al Qaida in Iraq néven jegyzékbe vett Iraki és Levantei Iszlám Állammal. Az Al-Mourabitoun frakciója. Terrortámadásokat követett el Maliban, Nigerben és Burkina Fasóban. A 7e. cikk e) pontjában meghatározott megjelölés időpontja: 2020.02.23.”